
          Republika Hrvatska
         Trgovački sud u Zadru
    Zadar, Dr. Franje Tuđmana 35			



U   I M E   R E P U B L I K E   H R V A T S K E


R J E Š E N J E

	Trgovački sud u Zadru, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, Regionalnog centra Split, Podružnice Zadar, Zadar, Ivana Danila 4, OIB: 85821130368, za provedbu skraćenoga stečajnoga postupka nad dužnikom PORTOS ADRIATIC d.o.o., Zadar, Špire Brusine 16, OIB: 71613878569, 13. rujna 2018.

r i j e š i o   j e

	Odbacuje se zahtjev Financijske agencije od 30. srpnja 2018. za provedbu skraćenoga stečajnoga postupka nad dužnikom PORTOS ADRIATIC d.o.o., Zadar, Špire Brusine 16, OIB: 71613878569.

Obrazloženje


	Financijska agencija je 30. srpnja 2018. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj: 71/15, dalje: SZ) navodeći da isti na dan 26. srpnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 22.026.941,47 kuna te da nema zaposlenih.  

            Po službenoj dužnosti ovaj sud je utvrdio da je Financijska agencija, Regionalni centar Zagreb dana 16. siječnja 2015. donijela rješenje o otvaranju postupka predstečajne nagodbe nad dužnikom, Klasa: UP/I-110/07/14-01/7314, Ur. broj: 04-06-15-7314-16. Prijedlog za otvaranje postupka predstečajne nagodbe dužnik je podnio 2. listopada 2014.

            Odredbom čl. 39. st. 3. Zakona o financijskom poslovanju i predstečajnoj nagodbi (Narodne novine broj 108/12, 144/12, 81/13 i 112/13, dalje: ZFPPN-a) propisano je da do okončanja postupka predstečajne nagodbe nije dopušteno pokrenuti stečajni postupak, dok je odredbom članka 442. st. 1. i 2. SZ-a propisano da će se postupci predstečajne nagodbe pokrenuti na temelju ZFPPN-a dovršiti prema odredbama istog te da se odredba čl. 32. st. 1. toč. 2. SZ-a na odgovarajući način primjenjuje na iste. Nadalje, potonjom odredbom je propisano da će sud odbaciti prijedlog za otvaranje predstečajnog postupka ako se vodi predstečajni postupak na temelju prije podnesenoga prijedloga.

Budući je prijedlog dužnika za otvaranje postupka predstečajne nagodbe podnesen prije zahtjeva Financijske agencije za provedbu skraćenoga stečajnog postupka nad istim, te da je rješenje o otvaranju postupka predstečajne nagodbe doneseno, to je na temelju naprijed citiranih zakonskih odredbi odlučeno kao u izreci rješenja. 

U Zadru 13. rujna 2018.


Sudska savjetnica
						              Anamarija Kovačić Milković

		
Uputa o pravnom lijeku
Protiv ovoga rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436. st.1. i 2. SZ-a).

DNA:  
             - Financijskoj agenciji, RC Split, Podružnici Zadar
             - stečajnom dužniku 
             - svima putem e-Oglasne ploče suda
              -u spis

